stanford-oval/wikipedia huggingface dataset:
Tetrahydrokannabinoli
Vaikutukset

THC on vaikutuksiltaan monimuotoinen ja se on luokiteltavissa sedatiiviksi, stimulantiksi ja hallusinogeeniksi. Sen subjektiiviset vaikutukset ovat hyvin samanlaiset kuin kannabiksella, sillä se on kannabiksen pääasiallinen psykoaktiivinen ainesosa. Päihdekäytön annoksin THC yleensä hidastaa käsitystä ajan kulusta, lisää ruokahalua, rentouttaa, parantaa tai heikentää keskittymiskykyä, lisää ajatuksia tai oivalluksia, helpottaa nukahtamista, lisää tai vähentää puheliaisuutta, aiheuttaa naureskelua tai lisää seksuaalista nautintoa. Vaikutukset voivat kuitenkin muuttua toleranssin myötä. Ne voivat myös riippua annoksen koosta ja olla ristiriitaisia. Pienet annokset voivat esimerkiksi helpottaa nukahtamista, lisätä ruokahalua tai sosiaalisuutta. Suuret annokset taas voivat vaikeuttaa nukahtamista, aiheuttaa leijuvan tuntemuksen, heikotusta, ajatusten sekavuutta, vainoharhaisuutta, lisätä puheliaisuutta, vähentää sosiaalisuutta, aiheuttaa hallusinaatioita tai heikentää muistia. Jälkimmäinen ilmenee sanamuistin, työmuistin ja episodisen muistin heikentymisenä. Muistin heikkeneminen kestää havaittavasti vain päihtymyksen ajan.
Suuret annokset eritoten tottumattomien käyttäjien kohdalla voivat aiheuttaa ahdistusta tai jopa paniikkikohtauksen. Myös hallusinaatiot ovat mahdollisia eritoten harvoin käyttävillä. Esimerkkejä mahdollisista hallusinaatioista ovat tunne ympäristön epätodellisuudesta (derealisaatio), minäkäsityksen heikentyminen (depersonalisaatio), suhteuttamisharhat, kehostapoistumiskokemukset, kuuloharhat tai näköharhat. Kuuloharhat voivat ilmetä esimerkiksi yliherkkyytenä äänille tai niiden tulkitsemisvaikeutena, kuten kyvyttömyytenä ymmärtää sanoja. Näköharhat voivat ilmetä kuvioiden ilmestymisenä esineisiin tai esineiden muodon vääristymisenä.
THC kuivattaa suuta. Se kuivattaa myös silmiä, sillä se vähentää kyynelnesteen eritystä ja vähentää silmien kipuaistimusta, jolloin silmien räpyttely vähenee. THC:n vaikutukset pupillien kokoon ovat vaihdelleet eri tutkimuksissa. THC laajentaa verisuonia, jonka kompensoimiseksi syketiheys yleensä kasvaa. Syketiheyden kasvu voi nostaa verenpainetta, eritoten systolista painetta, istuma- tai makuuasennossa. Toisaalta THC voi aiheuttaa ortostaattista hypotensiota.
Haitat ja vaarat

Eritoten kannabiksen muodossa käytettynä THC:tä voidaan pitää välittömiltä vaikutuksiltaan verrattain turvallisena aineena ja sen haitat liittyvät lähinnä runsaaseen pitkäaikaiskäyttöön. Lähinnä syötynä THC voi johtaa yliannostukseen, joka voi olla pelottava kokemus, mutta harvoin hengenvaarallinen. Yliannostuksen aikana oma käytös voi tosin olla itselle vahingollista. Vuoteen 2019 mennessä THC:n tai kannabiksen välittömän käytön ei tiedetä johtaneen kuolintapauksiin, jotka olisivat johtuneet yksin näiden aineiden fyysisistä vaikutuksista. THC:n tai kannabiksen käyttöön on kuitenkin liitetty muutamia lähinnä verenkiertoelimistöperäisiä kuolemia esimerkiksi tilanteissa, joissa eri sydän- ja verisuonitauteja jo sairastavia ihmisiä on kuollut THC:n tai kannabiksen välittömän käytön seurauksena.
THC:tä kannabiksen muodossa päihteenä käyttävistä noin 9% voi tulla siitä riippuvaiseksi. Riippuvuuden oireet ovat lähinnä psyykkisiä. THC:n runsas pitkäaikaiskäyttö voi laukaista psykoosin niillä, joihin kohdistuu myös muita psykoosille altistavia ympäristö- tai perintötekijöitä. THC:n runsas ja yleensä vuosia kestänyt päihdekäyttö voi johtaa kannabinoidihyperemeesioireyhtymään.
THC:n käyttö raskauden tai imetyksen aikana on ehkä haitallista sikiölle tai imetettävälle vauvalle. THC ei ole karsinogeeni tai mutageeni.
Haitat ja vaarat > Yliannostus

Ihmisten ei tiedetä kuolleen THC-yliannostukseen. Sen oireet voivat kuitenkin vaatia sairaalahoitoa eritoten lasten kohdalla. Yliannostus voi myös johtaa itselle vahingolliseen käytökseen, sillä se voi laukaista paniikkikohtauksen.
Yliannostuksen oireet vaihtelevat voimakkaasta tajunnantason heikentymisestä ja muusta sedaatiosta paniikkiin ja muuhun kiihtyneeseen käytökseen. Paniikin lisäksi hallusinaatiot, vainoharhaisuus ja heikotus ovat yliannostuksen oireista yleisimpiä. Takykardiaa ilmenee erityisen usein poltettaessa tai vaporisoitaessa THC:tä liikaa. Bradykardiaa tai takykardiaa taas ilmenee likimain yhtä todennäköisesti mikäli THC:tä on syöty. Yliannostus voi myös aiheuttaa aggressiivista käytöstä, kouristuskohtauksia, lihasvapinaa, dysforiaa, euforiaa, parestesiaa, päänsärkyä, sydämentykytystä, hengitysvaikeuksia, hypertensiota, hypotensiota, oksentelua tai vatsakipua. Eritoten lapsilla voi ilmetä sedatiivisia oireita, kuten tajunnan hämärtymistä, pyörtyilyä, puhevaikeuksia tai liikkumisvaikeuksia.
Koska nieltynä THC:n vaikutukset alkavat hitaasti ja huonosti ennustettavalla tavalla, on yliannostuksen syy usein THC:n nieleminen sen polttamisen tai vaporisoinnin sijaan. Kokenutkin kannabiksen käyttäjä voi aliarvioida suun kautta käytetyn THC:n vaikutukset ja ottaa sitä liikaa. Kaupalliset tai kotitekoiset syötävät THC-tuotteet voivat myös olla THC-pitoisuuksiltaan epätasalaatuisia. Koska THC-tuotteet ovat usein leivonnaisten tai karamellien muodossa, saattavat lapset syödä niitä vahingossa.
Ihmiselle tappava THC-annos on tuntematon. Eläinkokeisiin pohjaten sen on arvioitu olevan aikuiselle ihmiselle 15 grammaa THC:tä hengitettynä tai 70 grammaa nieltynä. Kesyrotille suun kautta THC:n LD50 on 0.8–1.98 grammaa THC:tä per kehonpainokilogramma (g/kg) riippuen rotan sukupuolesta ja rodusta. Beagle-koirat sietävät kuolematta ainakin 3 g/kg nieltyjä THC-annoksia ja reesusmakakit 9 g/kg nieltyjä annoksia.
Haitat ja vaarat > Riippuvuus

Vuonna 2011 julkaistun yhdysvaltalaisväestöä koskevan tutkimuksen mukaan noin 9% kannabista käyttävistä täyttää jossain vaiheessa DSM-IV:n kriteerit kannabisriippuvuudelle. Vertailun vuoksi samassa tutkimuksessa nikotiini-, etanoli- ja kokaiiniriippuvuuden kehittymisen todennäköisyydet olivat vastaavasti 68%, 23% ja 21%. Toisaalta kannabisriippuvuus kehittyi nopeammin kuin etanoli- tai nikotiiniriippuvuus.
Kannabiksen runsas pitkäaikaiskäyttö voi aiheuttaa vieroitusoireita, jotka ovat yleensä vahvimmat noin 2 päivän kuluttua käytön lopettamisesta ja ne kestävät kolme viikkoa. Oireet ovat lähinnä psyykkisiä. Oireista yleisimpiä ovat ärtymys, ahdistus, uniongelmat, vähentynyt ruokahalu tai masennus. Fyysisistä sivuvaikutuksista yleisimpiä ovat vatsakivut, lihasvapina, hikoilu, kylmänväreet tai päänsärky.
Haitat ja vaarat > Mielenterveysongelmat

THC:n runsas ja säännöllinen (eritoten päivittäinen) käyttö näyttää olevan vahva riskitekijä psykoosiin sairastumiselle vuonna 2020 julkaistun systemaattisen katsauksen mukaan. Muita ympäristö- ja perintötekijöitä tulee kuitenkin olla läsnä, jotta psykoosi voisi kehittyä, eikä THC:n käyttö yksin riitä. Siksi esimerkiksi psykoosille perinnöllisesti alttiiden ei kannata käyttää THC:tä. Vaikka THC on psykoosin riskitekijä, suoraa syy-seuraussuhdetta sen ja THC:n käytön välillä ei ole voitu osoittaa epidemologisissa tutkimuksissa. Mendelistisissä tutkimuksissa taas nimenomaan kannabiksen käytön on havaittu lisäävän riskiä sairastua psykoosiin ja toisaalta psykoosille altistavien perintötekijöiden on todettu lisäävän kannabiksen käyttöä. Tulokset näiden eri suuntaisten vaikutusten keskinäisistä voimakkuuksista ovat kuitenkin olleet vaihtelevia.
Vuonna 2018 julkaistun katsauksen mukaan kannabiksen käyttö saattaa pahentaa jo ilmennyttä masennusta eritoten jos kannabiksen käyttö on alkanut nuorena. Käyttö saattaa myös lisätä riskiä sairastua yleistyneeseen ahdistuneisuushäiriöön. Yhteyttä kannabiksen ja masennuksen tai ahdistuneisuushäiriön välillä ei kuitenkaan ole osoitettu vakuuttavasti.
Haitat ja vaarat > Käyttö raskauden tai imetyksen aikana

THC:n käyttöä ei suositella raskauden tai imetyksen aikana, sillä se läpäisee istukan ja kertyy rintamaitoon. Sen vaikutukset sikiöihin tai imeväisiin kuitenkin tunnetaan huonosti. Epidemologisten tutkimusten ja eläinkokeiden pohjalta sen käytön raskauden aikana epäillään lisäävän esimerkiksi keskenmenon, kohtukuoleman, oppimisvaikeuksien ja keskittymishäiriöiden ilmenemisriskiä vastasyntyneissä.
Haitat ja vaarat > Pitkäaikaisvaikutukset kognitioon

Vuonna 2020 julkaistun katsauksen mukaan THC:n käytön kannabiksen muodossa on havaittu heikentävän pitkäaikaisesti ihmisten muistia, eritoten sanamuistia, ja kykyä suoriutua eri tehtävistä. Näitä vaikutuksia ei kuitenkaan ole havaittu kovin yhtenäisesti eri tutkimuksissa. Vaikutukset myös palautuvat kohti normaalia lopetettaessa kannabiksen käyttö, muttei ole varmaa, että kuinka täydellistä tämä palautuminen oikein on. Kuitenkin eritoten lasten ja nuorten kohdalla vaikutukset muistiin ovat ehkä merkittävämpiä kuin aikuisilla, sillä nuorilla aivojen kehitys on vielä kesken.
Vuonna 2021 julkaistussa meta-analyysissä ennen 18 ikävuotta alkaneen säännöllisen kannabiksen käytön havaittiin laskeneen älykkyysosamäärää kahden pisteen verran 18-vuotiaaksi tultaessa. Tässä tutkimuksessa ei kuitenkaan voitu sulkea pois mittausvaiheen läheisyydessä ilmennyttä kannabiksen käyttöä, eikä siten sen edellä mainittuja pitkäaikaisia ja mahdollisesti palautuvia vaikutuksia.
Vaikutusmekanismi

THC on CB1- ja CB2-kannabinoidireseptorien osittaisagonisti. Se saa aikaan päihdyttävät ja kipuun vaikuttavat vaikutuksensa CB1-reseptorin kautta. (–)-trans-Δ9-THC:n affiniteetti ihmisten CB1-reseptorille on 25.1 nanomoolia per litra (nM) ja CB2-reseptorille 35.2 nM.
Farmakokinetiikka > Imeytyminen

Poltettaessa kannabista, on siinä olevan THC:n hyötyosuus usein 10–35%, mutta tämä riippuu monista tekijöistä, kuten siitä, että kuinka pitkään käyttäjä pidättää hengitystään annoksen ottaessaan. Hyötyosuus on yleensä isompi kannabista usein polttavilla todennäköisesti paremman käyttötekniikan takia. Hyötyosuutta alentaa myös se, että THC:stä arviolta 30% tuhoutuu palamisen yhteydessä, eikä kaikki vapautuva THC edes välttämättä päädy keuhkoihin. Veren THC-pitoisuus on suurin 3–10 minuutin kuluttua mikäli THC on käytetty sisäänhengittämällä.
Nieltynä THC saavuttaa ihmisillä maksimipitoisuuden veressä yleensä 1–2 tunnissa ja joskus harvoin 4–6 tunnissa. Nieltynä hyötyosuus on 2–14% 10–20 mg annoksin. Tehoton imeytyminen johtuu ensikierron metaboliasta. Osa THC:stä tuhoutuu ehkä myös mahanesteen happamuuden takia.
95–99% vereen imeytyneestä THC:stä on rasvaliukoisuutensa takia sitoutunut veriplasman proteiineihin. Siitä pääosa on lipoproteiineissa.
Farmakokinetiikka > Aineenvaihdunta

Ihmisissä (–)-trans-Δ9-THC:llä on yli 80 aineenvaihduntatuotetta. Siitä pääosa kuitenkin hajoaa CYP2C9-entsyymin vaikutuksesta ja vähemmässä määrin CYP2C19:n vaikutuksesta maksassa 11-hydroksi-Δ9-THC:ksi (11-OH-THC). 11-OH-THC on psykoaktiivinen ja se vastaa osin niellyn THC:n vaikutuksista. 11-OH-THC voi hajota tuntemattomien entsyymien vaikutuksesta 11-okso-Δ9-THC-välituotteen kautta 11-nor-9-karboksi-Δ9-THC:ksi (THC-COOH). THC:n, 11-OH-THC:n ja THC-COOH:n hydroksyyli- tai karboksyylihapporyhmiin voi liittyä glukuronihappo UDP-glukuronyylitransferaasilla. THC:hen ja 11-OH-THC:hen sen liittää UGT1A9 tai UGT1A10. THC-COOH:hon sen liittää UGT1A1 tai UGT1A3.
11-OH-THC
THC-COOH
Farmakokinetiikka > Poistuminen kehosta

THC:n kliinisesti merkittävä eliminaation puoliintumisaika ihmisissä on noin 22 tuntia hengitettynä, verenkiertoon pistettynä tai nieltynä, mutta tämä on yksinkertaistus. THC-pitoisuus veressä nimittäin laskee nopeasti noin tunnin aikana mikäli annos on hengitetty tai pistetty verenkiertoon. Suun kautta käytettynä alkuvaiheen veren nopea THC-pitoisuuden lasku taas kestää usean tunnin. Vasta alkuvaiheen nopeiden puoliintumisaikojen jälkeen THC alkaa noudattamaan hitaampaa eliminaation puoliintumisaikaa. Myös aiempi THC:n käyttö tuo eliminaation puoliintumisajan arviointiin virheitä, sillä usein käyttävillä eliminaatioaika voi vaikuttaa pidemmältä, koska aiemmin käytetty THC kertyy rasvakudoksiin, joista sitä vapautuu hitaasti vereen. Rasvaliukoisuutensa takia THC:n eliminaation puoliintumisajan on itse asiassa havaittu olevan usean päivän pituinen ihmisissä kyllin pitkäkestoisissa tutkimuksissa kyllin herkillä mittalaitteilla.
Ihmisissä 65–80% THC:stä poistuu kehosta ulosteissa ja loput virtsassa. Täydellinen poistuminen tapahtuu päivien tai viikkojen aikana. THC poistuu lähinnä aineenvaihduntatuotteina. Esimerkiksi suun kautta käytettynä vain alle 5% THC:stä poistuu ulosteeseen sellaisenaan.
Ensiintyminen luonnossa ja biosynteesi

Luonnon eliöistä vain hampun tiedetään tuottavan THC:tä. Hampun tuottama THC-isomeeri on (–)-trans-Δ9-THC. Sitä ei tosin ole hampussa juurikaan sellaisenaan, vaan tiettynä tetrahydrokannabinolihapon (THCA) stereoisomeerinä, joka dekarboksyloituu (–)-trans-Δ9-THC:ksi poltettaessa tai muuten kuumennettaessa hamppua.
THCA:n tuotto hampussa alkaa solulimassa, jossa rasvahappoja, kuten palmitiinihappoa, muuntuu entsymaattisesti ja monivaiheisesti kapronihapoksi. Asyylin aktivoiva entsyymi 1 eli AAE1 muuntaa tämän kapronihapon koentsyymi-A:n (CoA) tioesteriksi. Olivetolisyntaasi eli OLS (EC-numero 2.3.1.206) pidentää tämän kolmen malonyyli-CoA:n avulla 3,5,7-trioksododekanoyyli-CoA:ksi. Tämä sulkeutuu rengasrakenteeksi olivetolihapposyntaasilla (EC 4.4.1.26) tuottaen olivetolihapon, joka siirtyy plastidiin. Kannabigerolihapposyntaasi eli CBGAS (EC 2.5.1.102) liittää olivetolihappoon geranyylipyrofosfaatin, joka on muodostunut plastidissa MEP-biosynteesireitillä. Reaktiossa muodostuu kannabigerolihappo (CBGA), joka poistuu solusta apoplastiin. Tetrahydrokannabinolihapposyntaasi eli THCAS (EC 1.21.3.7) hapettaa apoplastissa CBGA:n tetrahydrokannabinolihapoksi (THCA).
Hampussa THCA:ta ja muita kannabinoideja kertyy eniten sen pinnan karvojen rakkuloihin. Karvoja on eniten naaraspuolisen hampun kukissa. Karvoja on myös lehdissä ja varressa, muttei juurissa. Kasvin vaurioituessa rakkulat rikkoutuvat vapauttaen tahmaisen öljymäisiä kannabinoideja, jotka suojaavat kasvia kuivumiselta, mutta myös kasvinsyöjiltä liimaamalla niiden leukoja ja jalkoja yhteen. Kannabinoideista monet myös absorboivat Auringon UVB-säteilyä suojaten siten kasvia säteilyvaurioilta.
Historia

Ihmiset ovat käyttäneet Δ9-THC:tä kannabiksen muodossa vuosituhansia. Toistaiseksi varhaisimmat kiistattomat todisteet sen päihdekäytöstä ovat Länsi-Kiinan alueen Pamir-vuoristosta vuosilta 790–520 ennen ajanlaskun alkua (eaa.). Noin vuonna 1700 eaa. nykyisessä Egyptissä kirjoitettu Ramesseumin papyrus sisältää varhaisimman maininnan kannabiksen lääkekäytöstä.
Robert Sidney Cahn (elänyt vuosina 1899–1981) eristi kannabinolin vuonna 1933 kannabiksesta ja antoi sille nimen "kannabinoli". Tämä oli ensimmäinen tunnettu kannabinoidi. Yhdysvaltalainen Robert Adams (1889–1971) ja kollegat selvittivät kannabinolin ja kannabidiolin rakennekaavat vuonna 1940 Illinoisissa. Samana vuonna Adams ja kollegat pelkistivät kannabidiolin Δ9-THC:n stereoisomeerien seokseksi. He tunnistivat Δ9-THC:n psykoaktiivisuuden ja antoivat sille nimen "tetrahydrokannabinoli". He ehdottivat sille samalla rakennekaavaa, mutta sen ei-aromaattisen renkaan kaksoissidoksen paikka rakenteessa oli tuolloin vielä tuntematon. Wollner ja kollegat eristivät Δ9-THC:n ensimmäisinä luonnosta. He eristivät sen kannabiksesta vuonna 1942 Washington DC:ssä. Eristetty aine oli tosin todennäköisesti Δ9- ja Δ8-THC:n seos.
Luonnon Δ9-THC-stereoisomeerin lopullinen rakenne selvisi vasta vuonna 1964. Tuolloin tšekkiläinen František Šantavý (1915–1983) selvitti sen kaksoissidoksen paikan ja kolmiulotteisen muodon eli absoluuttisen konfiguraation optiseen kiertoon ja infrapunaspektroskopiaan pohjautuen. Raphael Mechoulam ja Yechiel Gaoni syntetisoivat ensimmäisinä Δ9-THC:n rasemaattina vuonna 1965. He valmistivat sitä olivetolin dimetyylieetteristä ja sitraalista Weizmannin tiedeinstituutissa. 1967 Mechoulam, Gaoni ja Braun kehittivät ensimmäisen stereospesifisen synteesin (–)-trans-Δ9-THC:lle ja valmistivat sitä.
Lainsäädäntö

Kaikki Δ9-THC:n stereoisomeerit on luokiteltu Suomessa laittomiksi huumeiksi.
Twerkkaus

Pharrell Williamsin taustatanssijoita twerkkaamassa konsertissa kesällä 2015.
Nainen twerkkaamassa
Twerkkaus eli twerking on seksuaalisesti provosoiva tanssityyli, jota tanssitaan erityisesti hip-hop-musiikin tahtiin. Twerkkauksessa työnnellään takapuolta ja lantiota edestakaisin matalassa kyykkyasennossa. Twerkkaus tuli valtayleisön tietoisuuteen poplaulaja Miley Cyrusin esiintymisestä MTV Video Music Awards -gaalassa elokuussa 2013.
Sana twerk on otettu muun muassa Oxford English Dictionaryyn, arvovaltaiseen englannin kielen sanakirjaan. Sanakirjan mukaan se esiintyy jotakuinkin nykymerkityksessään tiettävästi ensimmäisen kerran neworleansilaisen rapmuusikko DJ Jubileen vuonna 1993 julkaistussa kappaleessa ”Jubilee All”. Muissa merkityksissä twerk-sana on ollut olemassa jo 1800-luvun alkupuolella.
Toba

Toba voi tarkoittaa:
Maantiede

Tobajärvi, järvi Sumatran saarella Indonesiassa
Toba, Japanin kaupunki Mien prefektuurissa
Toba, Serbian kylä Nova Crnjan kunnassa Vojvodinan provinssissa
La Toba, Espanjan kunta Guadalajaran maakunnassa
Henkilöt

Toba (1103–1156), Japanin 74. keisari
Go-Toba (1180–1239), Japanin 82. keisari
Andreas Toba (s. 1990), saksalainen telinevoimistelija
Kielet

Batak Toba, Indonesiassa puhuttu austronesialainen kieli
Toban kieli, Argentiinassa puhuttu waykuruanalainen kieli
Muuta

Tobat, kansa Argentiinan pohjoisosassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Toba”, voi hakea sivunnimihaulla, laajalla sivunnimihaulla tai tekstihaulla.
Tulitangarat

| Tulitangarat |
| --- | --- |
 Tulitangara (Piranga olivacea)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kardinaalit Cardinalidae
Suku::  Tulitangarat Piranga  Vieillot, 1808
Katso myös
   Tulitangarat Wikispeciesissä   Tulitangarat Commonsissa 
Infobox OKNimi-testi OK: 
Tulitangarat (Piranga) on kardinaalien heimoon kuuluva varpuslintusuku. Aiemmin suku luokiteltiin tangaroiden heimoon. Tulitangaroiden sukuun kuuluu BirdLifen mukaan yhdeksän lajia.
Tulitangaroihin kuuluvia lajeja

Andientulitangara (Piranga rubriceps)
Jukatanintangara (Piranga roseogularis)
Kesätangara (Piranga rubra)
Liekkitangara (Piranga bidentata)
Meksikontulitangara (Piranga erythrocephala)
Punatangara (Piranga leucoptera)
Purppuratangara (Piranga flava)
Tammitangara (Piranga ludoviciana)
Tulitangara (Piranga olivacea)
Aiheesta muualla

ITIS: Piranga (englanniksi)
Luettelo enduron maailmanmestareista

Tämä on luettelo enduron maailmanmestareista. Enduron maailmanmestaruussarjaa on ajettu vuodesta 1990 lähtien. Vuonna 1994 lopetettiin sekä 80- että enintään 500-kuutioisten MM-sarjat. Samana vuonna 250 cc muutettiin 175 cc:ksi. 1996 350 cc muutettiin 400 cc:ksi. 1998 250 cc palasi mukaan luokaksi MM-sarjaan.
Yleiskilpailun maailmanmestarit

| Vuosi | Voittaja | Pyörä |
| --- | --- | --- |
| 1998 |  Giovanni Sala | KTM 250cc |
| 1999 |  Petteri Silván | GasGas 250cc |
| 2000 |  Juha Salminen | KTM 125cc |
| 2001 |  Juha Salminen | KTM 250cc |
| 2002 |  Juha Salminen | KTM 450cc |
| 2003 |  Juha Salminen | KTM 500cc |
| 2004 |  Juha Salminen | E2 KTM |
Maiden mukaan

| Sija | Maa | Enduro 1 | Enduro 2 | Enduro 3 | EnduroGP | Muut | Yhteensä |
| --- | --- | --- | --- | --- | --- | --- | --- |
| 1 |  Suomi | 6 | 6 | 3 | 6 | 19 | 40 |
| 2 |  Italia | 3 | 1 |  | 2 | 19 | 25 |
| 3 |  Yhdistynyt kuningaskunta | 2 | 1 | 10 | 5 | 4 | 22 |
| 4 |  Ruotsi |  |  |  |  | 18 | 18 |
| 5 |  Ranska | 4 | 7 | 3 |  | 2 | 16 |
| 6 |  Australia | 1 | 2 | 1 | 1 | 4 | 9 |
| 7 |  Espanja | 2 | 2 | 2 |  |  | 6 |
| 8 |  Tšekki |  |  |  |  | 2 | 2 |
| 9 |  Itä-Saksa |  |  |  |  | 1 | 1 |
| 9 |  Slovenia |  |  |  |  | 1 | 1 |
| Yhteensä | Yhteensä | 18 | 19 | 19 | 14 | 70 | 140 |
Tongeren

| Tongeren |
| --- | --- |
 Tongerenin tori
 lippu:  vaakuna
 Tongeren
 Koordinaatit: 50°47′00″N, 05°28′00″E 
Valtio:  Belgia
Alue:  Flanderi
Provinssi:  Limburg
Arrondissementti:  Tongeren
Pinta-ala:  
 – Kokonaispinta-ala:  87,6 km²
Väkiluku (2016):  30 720
 – Väestötiheys:  350,7 as./km²
 
 www.tongeren.be 
Infobox OKVirheellinen NIMI-arvo: 
Tongeren (ransk. Tongres, lat. Atuatuca Tungrorum) on kaupunki Belgian koillisosassa Flanderin alueella Limburgin provinssissa. Kaupungissa on arviolta 30 720 asukasta (vuonna 2016) ja sen pinta-ala on 87,6 neliökilometriä.
Kaupunki on Belgian vanhin kaupunki. Se on perustettu vuonna 15 eaa.
Tongerenin basilika
Aiheesta muualla

Kuvia tai muita tiedostoja aiheesta Tongeren Wikimedia Commonsissa
Limburgin provinssin kunnat
Tiia Pöntinen

| Tiia Pöntinen> Henkilötiedot |
| --- | --- |
Syntynyt: 28. elokuuta 1978 (ikä 46) Lapua
Kansalaisuus:   Suomi
Pesäpalloilija
Ulkopelipaikka:  kakkospolttaja
Seura:  
Pelaajaura
Ammattilaisjoukkueet
1993–2011:  Lapuan Virkiä
Tiia Pöntinen (s. 28. elokuuta 1978 Lapua) on uransa lopettanut suomalainen pesäpalloilija. Vuosina 1993–2011 Pöntinen pelasi naisten Superpesiksessä 395 runkosarjaottelua vain Lapuan Virkiän joukkueessa. Pöntisen kasvattajaseura on Lapuan Virkiä. Ulkopelissä Pöntisen pelipaikka oli kakkospolttajana. Pöntinen valittiin 12 kertaa Itä–Länsi-otteluun.
Saavutukset > Pelaajana

4 SM-kultaa: 1993, 2001, 2004, 2011
2 SM-hopeaa: 1997, 2009
4 SM-pronssia: 2002, 2005, 2008, 2010
12 Itä–Länsi-ottelua: 1998–2000, 2002, 2004–2011
Kultainen maila: 1999
Tiia Talvisara

| Tiia Talvisara> Henkilötiedot |
| --- | --- |
Syntynyt: 1993  Oulu, Suomi
Näyttelijä
Aktiivisena:  2006
Merkittävät roolit:  Salla Köngäs Suden arvoituksessa (2006)
Aiheesta muualla
IMDb 
Elonet
Tiia Talvisara (s. 1993 Oulu) on suomalainen entinen lapsinäyttelijä, joka on esiintynyt Suden arvoitus -elokuvassa (2006). Siinä hän esitti 12-vuotiasta Salla Köngästä.
Aiheesta muualla

Tiia Talvisara Internet Movie Databasessa. (englanniksi)
Tiia Talvisara Elonetissä.
Tulit valona maailmaan

| Tulit valona maailmaan Pepe Willberg |
| --- | --- | --- |

Studioalbumin tiedot
 Äänitetty : 1990
 Julkaistu: 1990
 Tuottaja(t): Kassu Halonen Juha Björninen
 Tyylilaji: iskelmä
 Kesto: 38.33
 Levy-yhtiö: Flamingo Music
Listasijoitukset
  Suomi: Ei sijoitusta.
Pepe Willbergin muut julkaisut
| Parhaat 1989 | Tulit valona maailmaan 1990 | Toivotut 1992 |
Tulit valona maailmaan on suomalaisen laulaja Pepe Willbergin 6. studioalbumi. Se julkaistiin vuonna 1990, LP-, CD- ja MC-formaateissa.
Kappaleet

Tulit valona maailmaan – 3.52 (säv. Kalervo Halonen & Kristian Jernström, san. Veikko Salmi, sov. Juha Björninen)
Kaarnalaiva – 3.18 (säv. Halonen, san. Salmi, sov. Halonen)
Pilven selkään nousin – 4.06 (säv. Halonen & Jernström, san. Salmi, sov. Halonen)
Uneesi kauneimpaan – 3.50 (säv. Halonen & Jernström, san. Salmi, sov. Björninen)
Kuivuneet kyyneleet – 4.14 (säv. Halonen, san. Salmi, sov. Halonen)
Pienen pieni sävel – 4.14 (säv. Halonen & Jernström, san. Salmi, sov. Halonen)
Aika – 4.53 (säv. Pepe Willberg, san. Kirsti Willberg, sov. Juha Björninen)
Elämän virta ja voima – 3.32 (säv. Halonen & Jernström, san. Salmi, sov. Halonen)
Aito rakkaus – 3.33 (säv. P. Willberg, san. K. Willberg, sov. Björninen)
Rakkauden laulut – 3.01 (säv. P. Willberg, san. K. Willberg, sov. Björninen)
Muusikot

Pepe Willberg – laulu
Juha Björninen – soolokitara
Jari Heino – bassokitara
Peter Lerche – kitara
Jarmo Nikku – kitara
Kalervo Halonen – kosketinsoittimet, taustalaulu
Pentti Lahti – saksofoni, huilu
Vesa Aaltonen – rummut
Kim Lönnholm – taustalaulu
Kristian Jernström – taustalaulu
Aiheesta muualla

Tulit valona maailmaan discogs.com -sivustolla